kardosdrur/scandi-wiki huggingface dataset:
Pu-Abi

Pu-Abi (akkadisk for "Min fars ord") – på sumerisk menes tegnene at være udtalt Shubad, men på akkadisk som Pu-Abi, eller mere korrekt, som Pu-Abum – blev fundet gravlagt i oldtidsbyen Ur i Sumer, (Mesopotamien). Selv om hun boede i en sumerisk bystat, var hun faktisk akkader, hvad der tyder på en høj grad af kulturudveksling og gensidig påvirkning mellem sumererne og deres semitiske naboer.

Identifikation 
I graven lå der tre cylindere af lapis lazuli med relieffer, der viser banketter.  Man har tolket det til, at ejeren var en kvinde, fordi en mands segl normalt havde relieffer af kampscener. Kileskriften på den ene, der lå ved afdødes højre skulder, tjente som identifikation af den døde. Tegnene læses som Pu-abi nin. Det sumeriske ord nin (akkadisk eresh, som i navnet Ereshkigal) kan betegne både en dronning eller en præstinde. Pu-Abi kan have været præstinde i måneguden Nannas tjeneste, herre over zigguraten i Ur. Da en sumerisk kvinde ellers altid blev nævnt sammen med sin mand - mens Pu-Abis segl ikke nævner nogen ægtefælle – kan det også tænkes, at hun har været en regerende dronning. Materialet lapis lazuli stammer fra Afghanistan, og viser, hvor vidt forgrenede datidens handelsruter var; men også, hvilken standsperson, Pu-Abi har været, når hun ejede noget så eksotisk.

Gravkammeret 
Pu-Abi var omkring 40 år gammel og lå på en forhøjning af træ. Hun var gravlagt sammen med kostbare skatte, bl.a. flere slags hovedpynt i guld, sit segl, og diverse smykker som ringe og halskæder. Fundet var helt ekstraordinært, idet hendes grav – i lighed med Tutankhamons - ikke var udsat for gravplyndring. Sammenlagt vejede smykkerne fjorten pund. Guldpynten på hendes diadem blev oprindeligt beskrevet som kornstængler, men er senere identificeret som æbler og blomster fra daddelpalmen, som tænkes at have været symboler på frugtbarhed. Guld findes ikke i Mesopotamien, så det må være indført fra Iran eller Anatolien.

Sammen med Pu-Abi lå der mere end 70 andre skeletter i graven. Man har tænkt sig, at hendes tjenere fulgte hende frivilligt i døden; to lå i kammeret hos hende, den ene sammenkrøbet ved hendes hoved, den anden ved hendes fødder. Men da Penn-museet i Pennsylvania foretog en undersøgelse af kranier fra en kvinde og en soldat, fandtes begge kranier skadet af et kraftigt slag før døden. Slaget var også dødsårsagen. Tilsvarende analyser af kranier fra forskellige grave i Ur tyder på, at i stedet for at være forgiftet, er personerne blevet dræbt ved et kraftigt slag mod hovedet. Bagefter prøvede man at bevare ligene ved en kombination af varmebehandling og kviksølv. Til sidst blev de pyntet og lagt på rad i gravkamrene. 

Sir Leonard Woolley, den kendte britiske arkæolog, stod for udgravningen, sammen med godt 1.800 andre grave ved "Urs kongelige gravsted" af Woolley og hans hold mellem 1922 og 1934.

Noter

Eksterne henvisninger 
 Plan over Dronning Puabis gravsted.
 Urs kongelige gravkamre, museet ved University of Pennsylvania 

Akkadiske imperium
Personer i oldtidens Mesopotamien
Kongelige fra historiske riger
Arkæologi
Tjek fødsels- og dødsår
Stanisław Moniuszko

Stanisław Moniuszko (født 5. maj 1819 i Ubiel ved Minsk, død 4. juni 1872 i Warszawa) var en polsk komponist. Han komponerede operetter, balletter, operaer og sange fyldt af patriotisme og polske folkemotiver. Med operaen Halka anerkendes han almindeligvis som grundlæggeren af Polens nationalopera.

Eksterne henvisninger 
 
 
 Om Stanislaw Moniuszko 

Komponister fra Polen
Romantikkens komponister
Operakomponister
Organister
Dirigenter fra Polen
Slough

Slough er en by i det sydlige England, med et indbyggertal (pr. 2007) på cirka 120.000. Byen ligger i grevskabet Berkshire i regionen South East England, 35 kilometer vest for landets hovedstad London.

Kommunen 
Kommunen styres af Slough Borough Council, og den blev en Enhedslig myndighed i 1998.

Byer i England
Enhedslige myndigheder i Sydøstengland
Berkshire
Watford

Watford er en by i det sydlige England med et indbyggertal (pr. 2007) på cirka 79.000. Byen ligger i grevskabet Hertfordshire i regionen East of England, 30 kilometer nordvest for hovedstaden London.

Watford er hjemby for fodboldklubben Watford F.C. og er fødeby for blandt andet den tidligere Spice Girls-stjerne Geri Halliwell.

Bilderberggruppen har aftalt at deres årlige møde skal finde sted i Watford i 2013.

Referencer

Eksterne henvisninger
Rotherham

Rotherham (eller The Metropolitan Borough of Rotherham) er storbykommune og en del af  Sheffields storbyområde  (Sheffield urban area), Kommunen ligger det centrale England og har et indbyggertal (pr. 2011) på cirka 257.800. Byen ligger i grevskabet South Yorkshire i regionen Yorkshire and the Humber. Byen forbindes ofte med sin industri af jern- og stålprodukter. Rotherham ligger ved floden Don.

Rotherham er hjemby for fodboldklubben Rotherham United.

 
Metropolitan boroughs i Yorkshire og Humber
Colchester

Colchester er en by i det østlige England, med et indbyggertal (pr. 2001) på cirka 105.000. Byen ligger ved kysten til Nordsøen, i grevskabet Essex og i regionen East of England. Byen regnes ofte som en af de ældste i England, og dens historie går tilbage til romernes besættelse af øerne, hvor byen gik under navnet Camulodunum. Colchester Castle blev opført efter den normanniske erobring af England i 1066.

Colchester er hjemby for fodboldklubben Colchester United F.C. og er fødeby for blandt andet Cradle of Filth-guitaristen Charles Hedger.
Jomala

Jomalas Kommune er en kommune på Ålandsøerne, der ligger på øen fasta Åland. Mod vest ligger Hammarland Kommune, mod nord Finström Kommune, mod øst Lemland og Sund kommuner samt mod syd byen Mariehamn.

I kommunen er der følgende landsbyer: Björsby, Buskböle, Dalkarby, Djurvik, Gottby, Gölby, Hammarudda, Ingby, Jomalby (lantmannaskola), Jättböle, Karrböle, Kyrkby, Möckelby, Möckelö, Norrsunda, Ringsböle, Sviby, Södersunda, Torp, Ulfsby, Vargsunda, Vestansunda, Vesterkalmare, Ytterby, Ödanböle, Önningeby, Örens båthamn og Österkalmare.

De fleste af indbyggerne i Jomalas 32 landbyer er beskæftiget i service- og turisterhvervene, men landbruget har også stadig en stor betydning. I Jomala befinder sig også Ålandsøernes eneste lufthavn.

I landsbyen Jettböle er der fundet rester af beboelser fra stenalderen (2500-2000 f.Kr.), og i Borgberget er der rester af vikingebefæstninger.

Jomala Kirke er fra omkring 1280, og dermed er den sandsynligvis Finlands ældste kirke. Dens nuværende form fik den ved flere ombygninger i det 19. århundrede.

På højen Dahlsberge oprettede Rusland under den 1. Verdenskrig Kungsö-batteriet, der også husede en kaserne med ca. 100 soldater. I marts 1918 invaderede tyske soldater Kungsö, og russerne trak sig tilbage. Batteriet blev i 1919 ødelagt af tyske soldater og finske arbejdere.

I naturreservatet Ramsholmen findes der mange sjældne planter f.eks ramsløg og orkidéer. Om foråret præges området bl.a af blomstrende blå anemone og hvid anemone.

Hvert år i begyndelsen af juli afholdes i Jomala den traditionelle bondebryllupsfest, der begynder med, at en bryllupsprocession, klædt i tøj fra det 19. århundrede, går fra Jomala Kirke til ungdomshuset i Berghydan. I september afholdes der høstfest og et stort marked i Jomala bys midte.

Ekstern henvisning 

 www.jomala.aland.fi Kommunens hjemmeside 

Kommuner på Ålandsøerne
Ålands landsbygds økonomiske region
Crawley

Crawley er en by og kommune i det sydlige England, med et indbyggertal (pr. 2001) på cirka 100.000. Byen ligger i grevskabet West Sussex i regionen South East England, 45 kilometer syd for landets hovedstad London. London Gatwick Airport, en af Londons internationale lufthavne, er placeret i Crawley

Crawley er fødeby for blandt andet den tidligere engelske fodboldlandsholdsspiller og nuværende manager Gareth Southgate.

 
Distrikter i Sydøstengland
Royal Sutton Coldfield

Royal Sutton Coldfield er en by i det centrale England, med et indbyggertal (pr. 2001) på cirka 105.000. Byen ligger i grevskabet West Midlands i regionen der også hedder West Midlands, 13 kilometer nord for områdets hovedby Birmingham.

Royal Sutton Coldfield er fødeby for blandt andet Judas Priest-sangeren Rob Halford.
Blackburn

Blackburn er en by i det nordvestlige England, med et indbyggertal (pr. 2011) på knap 118.000. Byen ligger i grevskabet Lancashire i regionen North West England. Byens navn kommer fra floden Blakewater, der passerer gennem byen.

Kommuneby 
Blackburn er hovedby i enhedskommunen Blackburn med Darwen.

Sport 
Blackburn er hjemby for fodboldklubben Blackburn Rovers F.C.

Religion 
Blackburn har mange indvandrere fra Indien og Pakistan. 26 procent af byens indbyggere er muslimer. Dette er den højeste koncentration af engelske muslimer udenfor London.

Én af byens sognekirker blev domkirke, da Blackburn Bispedømme blev oprettet i 1926. På trods af sin domkirke har Blackburn aldrig fået status som city.

 
Enhedslige myndigheder i Nordvestengland
Forsyningsbalancen

Forsyningsbalancen, omtrent identisk med Nationalregnskabsligningen, udtrykker de centrale økonomiske begreber, der indgår i nationalregnskabet og i opgørelsen af betalingsbalancens poster. En regnskabsidentitet er en ligning, som altid vil være et sandt udsagn, uanset hvilke værdier der indgår i ligningens variable.

Centrale begreber 
De anvendte forkortelser er hovedsagelig baseret på de engelske begreber:

 Y (en:Income): Indkomst (BNP).
 C (en:Consumption): Forbrug.
 I (en:Investments):Investeringer.
 G (En:Governmental expenditures): Offentligt forbrug.
 M: Værdien af importen
 X: Værdien af eksporten
 Tx: (en: taxes): Skatter og afgifter. TxI er de indirekte skatter og afgifter.

Anvendelse 

Udgangspunktet Y kan anvendes som udtryk for enhver indkomst; i nationalregnskabet er den identisk med produktionens basisværditilvækst, et begreb, som imidlertid sjældent er opgivet i litteraturen. 
Fra basisværdien kan man imidlertid regne sig frem til Bruttonationalproduktet (BNP) og Bruttofaktorindkomsten (BFI)

Beregninger 

BNP er basisværditilvæksten + indirekte skatter og afgifter (TxI) , mens BFI er basisværditilvæksten + subsidier (sb). Heraf følger, at BNP + sb – TxI = BFI, og at BFI + TxI – sb = BNP. Hvis indirekte skatte og afgifter udgør præcis samme beløb som subsidier, er BFI således lig med BNP.

En central ligning er: 

 Y + M = C + I + G + X.

Forekommer også som:

 BNP + M = Cp + Coff + I + X
 Y = C + G + I + (X - M)

Y+M betegnes som "tilgang af varer og tjenester", mens C+I+G+X betegnes som "anvendelse af varer og tjenester". Hvis værdien af importen er større end værdien af eksporten vil det medføre et underskud på handelsbalancen, som også er udtrykket som (X - M). 

Y kan også være angivet som nettotal, hvor NNP og NFI er udtryk for BNP og BFI fratrukket "forbruget af fast realkapital", normalt betegnet afskrivninger.

BNP og BFI bliver fordelt til borgerne som indkomster; i denne sammenhæng betegnes basisværditilvæksten som "indkomstdannelsen". Indkomsten fordeles som løn og profit (kapital- og renteindkomst). Da forskellen mellem BNP og BFI er subsidier (som tilfalder kapitalen) og indirekte skatter og afgifter (som ikke kan realiseres som indkomst), er BFI det bedste udtryk for produktionens værdi.

For indkomstdannelsens vedkommende er nettobegrebet NNI det mest retvisende udtryk, idet "forbruget af fast realkapital" ikke kan realiseres som indkomst. NNI beregnes som NNP – indkomster, der tilgår udlandet + indkomster, der kommer fra udlandet. Det er med andre ord den produktionsværdi, som er til rådighed for borgere, der bor i det pågældende land. Principielt bør "forbruget af fast realkapital" – som nævnt- ikke indgå i fordelingen af indkomsterne. 

Regnskabstallene gennemløber en række korrektioner, bl.a. for sæsonudsving, fra de foreløbige tal offentliggøres indtil de endelige tal er kendt af myndighederne.

Noter

Litteratur 
Just, Steen (2000): Statistiketik, Samfundslitteratur

Nationalregnskab
Gil Bellows

Gil Bellows (født 28. juni 1967 i Vancouver, Britisk Columbia) er en canadisk skuespiller.

Karriere 
Gil Bellows er best kendt for sin rolle som den unge "Tommy" i En verden udenfor fra 1994, som CIA-agenten "Matt Callan" i tv-serien The Agency og som "Billy Thomas" i serien Ally. Han har medvirket i flere spillefilm, bl.a. i Richard III, Miami og Judas Kiss og har også medvirket i flere tv-produktioner.

Privat liv 
Gil bor i den østlige del af Los Angeles med sin kone Rya Kihlstedt, som også er skuespiller, og deres datter Ava Emanuelle (født 1999) og Giovanni (født 2001).

Filmografi

Film 
 Scary Stories to Tell in the Dark (2019)

Eksterne henvisninger 
 

Skuespillere fra Canada
Steffen Aarfing

Steffen Aarfing (født 14. maj 1955) er en dansk scenograf, som har studeret på Kunstakademiets Arkitektskole 1974-80 og siden har fungeret som scenograf på omkring 130 produktioner indenfor skuespil, opera, musical, tv og film.

Har deltaget i dramaturgiater på Ålborg Teater og Det Kongelige Teater, været medlem af Statens Teaterråd 1988-90, samt været formand for scenekunstudvalget under Kulturby 96.
Har derudover deltaget i om- og nybygningsprojekter for teatre i Danmark og Sverige, bl.a. forestået indretningen af Rialto Teatret (1981) og senest rådgivet i udformningen af Skuespilhuset i København.

Ofte i samarbejde med sin kone, Marie í Dali, har Steffen Aarfing samarbejdet med instruktøren Kasper Bech Holten om iscenesættelser i Danmark og udlandet.

Væsentlige nyere produktioner 
 2010: Juan, operafilm af Kasper Holten, Budapest. Produceret af Blenkov og Shiønnemann
 2009: Tristan og Isolde, Det Kongelige Teater, Operaen.
 2008: Ordet, iscenesat af Lars Norén, Det Kongelige Teater, Skuespillet.
 2008: Ifigenia, med Marie í Dali. isc. Kasper Bech Holten, Det Kongelige Teater, Skuespillet.
 2008: Lohengrin, Novaya Opera, Moskva, isc. Kasper Bech Holten
 2008: Faust, Den Jyske Opera, isc. Elisabeth LInton.
 2007: Le Nozze di Figaro, isc. Kasper Bech Holten, Theater an der Wien.
 2007: Don Carlos, Det Kongelige Teater, Operaen.
 2007: La Traviata, Kungliga Operan, Stockholm,
 2006: Nibelungens Ring, The Copenhagen Ring, med Marie í Dali. isc. Kasper Bech Holten, Det Kongelige Teater, Operaen.
 2005: Le Nozze di Figaro, isc. Johannes Schaaf, Nationaltheater Mannheim.
 2004: GOYA, isc. Kasper Bech Holten, Theater an der Wien.
 2004: Le Grand Macabre, San Francisco Opera, isc. Kasper Bech Holten.

Scenografer fra Danmark
Personer i Kraks Blå Bog
Kunstnere på finansloven
Dean Malenko

Shelley Dean Simon (født 4. august 1960), bedre kendt under ringnavnet Dean Malenko er en tidligere amerikansk wrestler, der i øjeblikket er under kontrakt med World Wrestling Entertainment, hvor han arbejder på ECW-brandet som agent. Han er mest kendt for sin tid hos Extreme Championship Wrestling, New Japan Pro Wrestling og World Championship Wrestling. Fra 1998 til 1999 var han desuden også medlem af den legendariske gruppe IV Horsemen sammen med bl.a. Ric Flair, Chris Benoit og Steve McMichael. 

Mens han wrestlede i World Wrestling Federation, vandt han WWF Light Heavyweight Championship to gange. I World Championship Wrestling vandt han WCW United States Heavyweight Championship én gang, WCW Cruiserweight Championship fire gange, og sammen med Chris Benoit vandt han WCW World Tag Team Championship én gang. I Extreme Championship Wrestling vandt han ECW Television Championship to gange og sammen med Chris Benoit ECW Tag Team Championship én gang.

Eksterne henvisninger 

 

Wrestlere fra USA
10 år med Kim & Hallo

10 år med Kim & Hallo er et Kim & Hallo-album, som udkom i 2000.

Nummerliste   
 
Jeg har en ven (D.Broqvist/S.Gustavsson/Torben Eschen)
Mona Lisa (J.Andersson/L.Dahlberg/Torben Eschen)
Frimærkesprog (Søren Bundgaard/Bjarne Lisby)
Drømmeland (Søren Bundgaard/Keld Heick)
Hvorfor spør´ du alltid? (Bjørn & Johnny Hansen/Keld Heick)
Dig vil jeg elske al min tid (Mona Gustavsson/Kim harring) 
Det er weekend (Kim Harring/Jørgen de Mylius) 
Glimt i dit øyne (Leon landgren/Georg Buschor/Fini)
Wiggen (Trad.)
I morgen vil jeg ringe (Kim Harring/Keld Dons)
Hva´ har du tænkt dig? (Keld Dons/Hilda & Keld Heick)
Over sø og land (S.Nilsson/Keith Almgren/Fini)
Puslespil (Kim Harring/Hilda & Keld Heick)
Tak for Hver en dag (P.Sahlin/Torben Eschen)
Vindens hvisken (Hans Jerner/Torben Eschen)
Du ligner din mor (Walter Gerke/Mick Hannes/Jacob Jonia)
Det´ sommer, det´ sommer (Trad./Fini) 
Endnu en sang (Søren Bundgaard/Dan Adamsen) 
Samme tid på søndag (Søren Bundgaard/Held Heick)
Ta´ og luk mig ind (Keld Dons/Hilda & Keld Heick)
Dag og nat (Kim Harring/Hilda & Keld Heick)
En dans med dig (P.Grundstrøm/Kim Harring)
Ring til mig (Keld Dons)
I mange, mange tusinde år (Staffan Ehrling/Kerstin Lindin-Kim Harring)
De nære ting (Kurt Foss/Reidar Bøe/Aase Sjødubøl-Krogh)
 

Album fra 2000
Kim & Hallo-album
Knudeteori

I matematik er knudeteori den gren af topologi, som omhandler studiet af matematiske knuder. Hvorimens teorien er inspireret af de knuder, der optræder i hverdagen på for eksempel snørebånd og reb, er matematikerens knude drastisk anderledes, idet enderne er samlet for at forhindre knuden i at gå op. I præcist matematisk sprog er en knude en indlejring af cirklen i 3-dimensionalt euklidisk rum R3. To matematiske knuder kaldes ækvivalente, hvis den ene kan transformeres over i den anden med en deformation af R3 til sig selv; disse transformationer svarer til manipulationer af en streng med knuder, der ikke involverer snit i strengen eller at lade strengen gå gennem sig selv.

Knuder kan beskrives på forskellige måder. Givet en beskrivelsesmetode er det dog muligt, at mere end en beskrivelse repræsenterer samme knude. For eksempel beskrives knuder typisk i et plant diagram kaldet et knudediagram. Et fundamentalt problem i knudeteori er derfor at afgøre, hvornår to beskrivelser repræsenterer samme knude. Det er muligt at skelne mellem knuder ved brug af knudeinvarianter; kvantiteter der forbliver de samme ved forskellige beskrivelser af knuden.

Geometrisk topologi
Frimærkesprog 3 CD boks

Frimærkesprog er et Kim & Hallo-album, som udkom i 2000.

Indhold 

CD1
 "En dans med dig"
 "Man lærer så længe man lever"
 "Når stjerner ses på himmelen"
 "Per Ols Per Erik"
 "Du ligner din mor"
 "Jeg er så håbløs forelsket i dig"
 "Sommerdansen går"
 "Det er en herlig dag"
 "Jeg ønsker dig lykke min elskede"
 "Inden toget ska' gå"
 "Okay, okay du"
 "De nære ting"
 "Caio caio på gensyn"
 "Drømmeland"
 "Det er weekend"
 "Vindens hvisken"

CD2
 "Dig vil jeg elske al min tid"
 "Vi elsker sommeren"
 "Vore veje skal mødes igen"
 "Visse blomster visner aldrig"
 "Det er kærlighed"
 "Over sø over land"
 "Ring til mig"
 "Mademoiselle"
 "Stop en gang"
 "Som en sommerfugl"
 "Lille Laila"
 "Mona Lisa"
 "Puslespil"
 "Hva' har du tænkt dig?"
 "Jeg vil banke på din dør"
 "Endnu en sang"

CD3
 "En gammel sømand"
 "Hvorfor spør' du altid ?"
 "Hold om mig"
 "Frimærkesprog"
 "Det' sommer det' sommer"
 "Vend ikke ryggen til en ven"
 "I morgen vil jeg ringe"
 "Samme tid på Søndag"
 "Drømmepigen"
 "Ska' det vær'"
 "I mange mange tusind år"
 "Lev dit liv hele dagen"
 "Wiggen"
 "Dine øjne siger ja"
 "Nu er det Lørdag"
 "Vikingernes land"

Kim & Hallo-album
Album fra 2000
Danjaq

Danjaq, LLC (tidligere Danjaq S.A.) er det holdingselskab, der er ansvarlig for copyright og varemærkerettighederne til karakterer, elementer og andre materialer relateret til James Bond på det store lærred. Det ejes i dag af familien til Albert R. Broccoli, medinitiativtager til den populære fil franchise. EON Productions, produktionsselskabet, der producerer James Bond filmene er et datterselskab til Danjaq.

Historie

Oprettelse 
Danjaq blev oprettet af Albert R. Broccoli og Harry Saltzman efter udgivelsen af den første James Bond film Dr. No i 1962, for at sikre alle fremtidige film i serien. Det nye selskab blev kaldt Danjaq S.A., en kombination af Broccoli og Saltzmans koners navne (Dana Broccoli og Jacqueline Saltzman). Danjaq begyndte sit samarbejde med United Artists i 1962.

Finansiel krise 
På grund af finansielle vanskeligheder solgte Saltzman sin andel af Danjaq til United Artists i 1975. Begyndende med filmen fra 1977, The Spy Who Loved Me, delte Danjaq halvdelen af sin copyright og interesser med United Artists Corporation, hvilket stadig er tilfældet, dog er copyright til filmene Casino Royale (2006) og Quantum of Solace (2008) delt med seriens nye biografdistributør, Columbia Pictures.

Nogle kilder, mest markant John Cork (forfatter til en række bøger om Bonds filmhistorie, og producer af mange dokumentarer til filmenes Special Edition på DVD-udgivelserne), påstår, at Broccoli tilbagekøbte sin 50% andel af Danjaq fra UA i midten af 1980'erne. Det påstås også, at MGM/UA har en eksklusiv distributionsaftale med Danjaq, der er meget mere lukrativ end da andelene var ejet af Broccoli og Saltzman.

Copyright status 
Selv om varemærkerettighederne til materialer relateret til Bondfilmene besiddes af Danjaq, er copyright til filmrettighederne (begyndende med Dr. No og bortset fra 2006-versionen af Casino Royale og Quantum of Solace produceret og co-copyrighted med Columbia Pictures) delt mellem Danjaq og United Artists Corporation. Varemærkerettighederne tilknyttet James Bond bøgerne og andre ikke-film publikationer besiddes af Ian Fleming Publications.

Film lavet udenom Danjaq 
Der er lavet en række James Bond film udenfor Danjaqs kontrol, inklusiv en parodi kaldet Casino Royale (1967), da rettighederne til denne bog var blevet solgt før EON/Danjaq handlen, og en seriøs James Bond film kaldet Never Say Never Again (1983), en genindspilning af Danjaq filmen Thunderball; den sidste var mulig på grund af en juridisk strid med Kevin McClory, en af de krediterede medforfattere til  Thunderball, der fik filmrettighederne til romanen i et forlig med Ian Fleming i 1963.

Referencer 

James Bond
Holdingselskaber
Underholdningsvirksomheder fra Storbritannien
Thüringer Landessternwarte Tautenburg

Thüringer Landessternwarte (TLS) Karl Schwarzschild-Observatorium er et observatorium der har eksisteret siden 1960 som et institut under Deutschen Akademie der Wissenschaften zu Berlin, og ligger i nærheden af den lille by Tautenburg (10 kilometer nordøst for Jena), i Saale-Holzland-Kreis, i den tyske delstat Thüringen. i 1992 blev det et statsinstitut i Thüringen.

Det vigtigste astronomiske instrument i observatoriet er Alfred-Jensch-teleskopet, et 2-m-spejlteleskop fremstillet af Zeiss optik i Jena. Det er det største teleskop i Tyskland, og kan også som Schmidt kamera bruges til astrofotografi. 

Observatoriet opdagede 5. april 2005 en exoplanet ved stjernen HD 13189 og har dermed opnået international betydning.

Eksterne henvisninger 

 Thüringer Landessternwarte 

Astronomiske observatorier
Saale-Holzland-Kreis
Thüringen
Kassemur

En kassemur er en vægtype, hvor man opfører to "murskaller", der udgør henholdsvis den udvendige og indvendige side af muren. Vægskallerne opføres i passende vandrette sektioner, således man undervejs kan udfylde hulrummet mellem skallerne med en blanding af kampesten, mørtel og andre brokker, f.eks. fra munkesten. Når hulrummet er fyldt ud, kan processen gentages indtil muren har den ønskede højde. Skallerne kan være opførte af teglsten eller tilhugne kampesten (kvadre). 

Konstruktionen var særlig brugt ved anlæg, hvor man ønskede en betydelig vægtykkelse. I middelalderen anvendtes kassemure ved opførelsen af mange landsbykirker og borganlæg. 

Fæstningsanlæg i middelalderen
Mure
FN's økonomiske og sociale råd

FNs økonomiske og sociale råd (eng.: United Nations Economic and Social Council, forkortet ECOSOC) er et af de seks hovedorganer i Forenede Nationer (FN). Rådet har til formål at understøtte FN's generalforsamling med at fremme internationalt økonomisk og socialt samarbejde og udvikling.

ECOSOC har haft status af hovedorgan siden 1946 og bestod oprindeligt af 18 medlemslande med USA i spidsen. Siden 1995 har rådet bestået af 54 lande, der alle er valgt af generalforsamlingen for en periode på 3 år. Årligt vælger rådet en formand af dets midte. Rådet mødes to gange årligt.

Eksterne henvisninger 
 ECOSOC's hjemmeside 

Økonomiske og sociale råd
Etableret i 1946